tartuNLP/wikipedia-smugri-20251201 huggingface dataset:
Roni Bäck

Roni Johan Kristoffer Bäck (s. 23. lokakuuta 1993 Orimattila) on suomalainen tubettaja ja yrittäjä. Hän on koulutukseltaan kauppatieteiden kandidaatti ja on toimitusjohtajana omistamassaan BackMedia Oy:ssä.
Ura.
Bäck loi YouTube-kanavan 21. heinäkuuta 2012 nimellä RoniTheGamer. Hän kuitenkin vaihtoi kanavansa kesäkuussa 2016 nimelle Roni Back. Bäck on luonut uraansa pitkäjänteisesti, ja hän tekee nykyään videoita työkseen yrityksensä Backmedia Oy:n kautta. Bäckin YouTube-kanavalla on yli 694 000 tilaajaa (elokuu 2025), ja hän julkaisee kanavalle viikoittain uusia videoita. Uransa alussa hän teki pääasiassa pelivideoita, joissa hän ei näyttänyt kasvojaan. Tähän vaikutti muun muassa se, että hänellä oli purentavika, josta hän koki ulkonäköpaineita. Purentavika korjattiin myöhemmin leikkauksella, ja Bäck uskaltautui näyttämään kasvonsa. Kesäkuussa 2017 Bäck julkaisi "Tubettajan käsikirjan", jonka hän oli kirjoittanut Ville Kormilaisen kanssa.
Bäck osallistui "Fort Boyard Suomi" -tositelevisio-ohjelmaan, joka kuvattiin kesällä 2018 Ranskassa ja esitettiin MTV3-kanavalla saman vuoden syksyllä. Siinä hänen lisäkseen oli mukana 17 muuta julkisuuden henkilöä. Bäck kuului Janni Hussin ja Sami Uotilan kanssa siniseen joukkueeseen, joka voitti kilpailun. Keväällä 2020 Bäck liittyi "Suurmestari"-ohjelmaan yhtenä neljästä vakiokilpailijasta.
Syyskuussa 2020 Bäck aloitti juontajana "Hauskat kotivideot" -ohjelmassa. Samalla ohjelman nimeksi vaihdettiin "Hauskat kotivideot by Roni Back". Keväällä 2021 Bäck osallistui "Big Brother Vip" -ohjelmaan, jossa oli mukana yhteensä 14 julkisuudesta tuttua henkilöä.
Syksyllä 2022 julkaistiin toinen Bäckin kirjoittama kirja, "Matkani somen huipulle", jossa hän kertoo elämästään tubettajana.
Tammikuussa 2023 Bäck kertoi jäävänsä määrittelemättömän pituiselle isyysvapaalle.
Yksityiselämä.
Bäckin nuorempi veli Mike Bäck on myös tubettaja. Roni Bäck on naimisissa entisen sulkapalloilijan Airi Mikkelän (nyk. Bäck) kanssa. He saivat esikoisensa tammikuussa 2023. Marraskuussa 2024 he kertoivat Backpodcastissa odottavansa toista lastaan. Heidän toinen lapsensa syntyi huhtikuussa 2025.
Viuhkakattarat

Viuhkakattarat ("Anisantha") on heinäkasveihin kuvattu kasvisuku, jota ei yleensä pidetä itsenäisenä sukuna. Siihen kuitenkin luokitellaan suomenkielisessä kasvitieteen kirjallisuudessa lajeja. Sukuun kuuluvat Suomessa tavatuista heinäkasveista nuokkukattara, jäykkäkattara, tupsukattara, hietakattara ja kattokattara. Muissa maissa viuhkakattarat yleensä luetaan töpökattaroiden ("Bromus") suvun osaksi.
Planet Case

Planet Case on vuonna 2014 perustettu suomalainen poprock-yhtye. Yhtye on julkaissut tähän mennessä kuusi singleä ja yhden EP:n. Planet Case on esiintynyt muun muassa Provinssissa vuonna 2017.
Yhtye julkaisi ensimmäisen singlen "Perfect Sound" vuonna 2015 ja pääsi sillä YleX -kanavan viikon "Nosteessa" -bändiksi. Toisen singlen "Universe &amp; I" Planet Case julkaisi toukokuussa 2016, joka tehtiin yhteistyössä tuottaja Jonas Olssonin kanssa. Toukokuussa 2016 Nem Agency ilmoitti tehneensä keikkamyyntisopimuksen Planet Casen kanssa. Samana vuonna yhtye julkaisi kolmannen singlensä ""Satellites"," joka nousi suoratoistopalvelu Spotifyssä yhtyeen kuunnelluimmaksi kappaleeksi. Kolmesta ensimmäisestä singlekappaleesta on myös julkaistu musiikkivideot. 
Yhtyeen musiikki.
Planet Case yhdistelee musiikissaan popmusiikkia, vaihtoehtorockia sekä elektronisia elementtejä. Yhtyeen musiikkia on verrattu esimerkiksi Coldplayn, Imagine Dragonsin ja The 1975:n kaltaisiin yhtyeisiin.
Thorvald Steen

Thorvald Prebensen Steen (s. 9. tammikuuta 1954 Oslo, Norja) on norjalainen kirjailija.
Steenin esikoisteos, runokokoelma "Hemmeligstemplete roser", ilmestyi 1983. Kansainvälistä huomiota herättivät hänen historialliset romaaninsa "Don Carlos "(1993) ja sen itsenäinen jatko "Giovanni" (1995). Hän on kirjoittanut myös näytelmiä ja lastenkirjoja. Kirjoja on käännetty monille kielille. Myöhemmin hän on romaaneissaan käsitellyt Norjan keskiaikaa.
Kirjailijantyönsä ohessa Steen on ollut aktiivinen ilmaisuvapauden ja ihmisoikeuksien puolestapuhuja. Runoilijana hänen juurensa ovat 1970-luvun poliittisessa taistelulyriikassa. Hän ei nuoruudessaan ollut kiinnostunut runoudesta, vaan alkoi vasta 27-vuotiaana lukea runoja.
Steen on ollut Norjan kirjailijaliiton puheenjohtaja 1991–1997. Vuodesta 2003 hän on johtanut Norjan Pen-klubia.
Kölnin vaaliruhtinaskunta

 
Kölnin vaaliruhtinaskunta () oli Pyhän saksalais-roomalaisen keisarikunnan vaaliruhtinaskunta vuosina 953–1803. Vaaliruhtinaskunnan pääkaupunkina toimi aluksi Köln, mutta konfliktit kölniläisten kanssa saivat vaaliruhtinaan siirtämään pääkaupungin Bonniin.
Dhu Nuwas

Dhu Nuwas eli oikealta nimeltään Yusuf As'ar Yath'ar 500-luvun alkupuoliskolla elänyt ja nykyisessä Jemenissä sijainneen Himyarin kuningaskunnan juutalainen hallitsija. Hänet tunnetaan kristityissä lähteissä etenkin paikallisten kristittyjen vainoista ja Aksumin kuninkaan häntä vastaan Bysantin valtakunnan tuella tekemästä sotaretkestä. Dhu Nuwas sai surmansa taistelussa aksumilaisia vastaan.
Elämäkerta.
Dhu Nuwas tunnetaan kristityistä aikalaislähteistä, jotka saattavat esittää hänen tarinansa puolueellisesti. Himyarilaisissa kaiverruksissa hänen nimekseen annetaan Yusuf As'ar Yath'ar ja hänen arvonimensä oli "malik kull al-shu'ub", eli vapaasti kääntäen "kaikkien kansojen kuningas". Nimi Dhu Nuwas on peräisin myöhemmistä arabiankielisistä lähteistä. Arabiankielisen nimen merkityksestä ei ole yksimielisyyttä. Joidenkin selitysten mukaan nimi viittaa lettiin tai poninhäntään, kun taas joidentoisten selitysten mukaan hän olisi ollut Nuwas-nimisen paikkakunnan kuningas eli Juutalaisia lähteitä hänen valtakaudestaan ei tunneta. Dhu Nuwasin edeltäjä Madikarib Yufur (519–522) oli noussut valtaistuimelle etiopialaisen kristityn Aksumin kuningaskunnan tuella. Juutalaisuus oli tuotu Himyariin 400-luvulla Abukaribin valtakaudella ja Dhu Nuwas lienee kääntynyt juutalaisuuteen ennen valtaan nousuaan. Dhu Nuwas polveutui himyarilaisesta kuninkaallisesta suvusta, mutta ei ollut ilmeisti Madikaribin perillinen. Hän nousi valtaistuimelle kesäkuun 522 paikkeilla ollen Himyarin 13:ta ja viimeinen kuningas. Valtaan noustuaan hän kapinoi aksumilaisia vastaan ja aloitti alueen pakkokäänyttämisen juutalaisuuteen. Akssumilaisten varuskunta Zafarissa Sanaan eteläpuolella kukistettiin ja paikallinen kirkko poltettiin. Toinen tuhottu kohde oli Najran, jonka kristityt surmattiin.
Kristittyjen surma herätti vihaa Himyarin kristityissä naapurivaltioissa Bysantissa ja Aksumissa. Aleksandrian patriarkka kirjoitti kirjeen Aksumin hallitsija Ella Ašbaha III Calebille kehottaen tätä toimiin Himyarin kuningasta vastaan. Bysantin keisari Justinus I tarjosi puolestaan etiopialaisten käyttöön 60 sotalaivaa. Etiopialaiset hyökkäsivät lopulta Calebin johtamana Himyariin ja voittivat näiden joukot Zabidissa vuonna 525. Dhu Nuwas sai surmansa taistelun aikana. Etelä-Arabialaisen legendan mukaan Dhu Nuwas hukkui taistelun aikana ratsuineen mereen, mutta vuonna 1931 saksalaiset arkeologit Hermann von Wissmann ja Carl Rathjens löysivät hänen hautansa Sanaan kaakkoispuolelta. Dhu Nuwasin jälkeen Jemeniä hallitsi kristitty kuningas Abraha ja 570-luvulla sen valloittivat Persiaa hallinneet sasanidit.
Ikaalisten pesäpallokenttä

Ikaalisten pesäpallokenttä on Ikaalisissa Vanhakauppalan kaupunginosassa sijaitseva pesäpallokenttä. Kenttä sijaitsee Kyrösjärven rannalla. Ikaalisten pesäpallokenttä on uudistettu vuonna 2018, jolloin sille vaihdettiin uusi sininen tekonurmi vanhan alkuperäisen tekonurmen tilalle, joka oli Suomen ensimmäinen tekonurmi. Kenttä toimii Ikaalisten Tarmon kotipelikenttänä. Ikaalisten pesäpallokentälle rakennettiin vuonna 2020 uusi pääkatsomo, johon mahtuu 360 katsojaa.
Barada

Barada (vanha nimi Abana, ) on joki Länsi-Syyriassa.
Baradajoki alkaa Anti-Libanonvuorilta ja se virtaa etelään Damaskoksen läpi päättyen Al-ʿUtaybah -järvelle ja sen suoalueelle noin 84 kilometrin päässä lähtöpaikastaan. Baradan jokilaakso tunnetaan nimellä "Wadi Barada" ja joki on virratessaan kaivertanut syviä rotkoja Anti-Libanonvuoriin. Joen historiallinen lähde on Ain al-Fijeh jonka jälkeen joen kuljettama vesimäärä lähes kaksinkertaistuu. Joen tärkeä vedenlähde on myös Hermonvuorelle satava lumi. Historialliseen määräänsä verrattuna joen kuljettama vesi on vähentynyt merkittävästi ja ongelman muodostaa myös joen saastuminen.
Historian aikana nabatealaiset, aramealaiset ja roomalaiset ovat rakentaneet joen varrelle useita kanavia, joilla sen vettä on ohjattu muualle. Veden ohjaaminen mahdollisti alueen keitaat ja puutarhat Ghutah'na tunnetulla alueella. Akveduktit toivat joen vettä Damskoksen kaupunkiin ja Osmanien valtakunnan aikana rakennettiin vedenjakelupisteitä, jotka mahdollistivat esimerkiksi kaupunkien kylpylöiden toiminnan. 1500-luvulla joen varteen alettiin rakentaa kaupungille tyypillisiä kahviloita.
AOA

AOA (, lyhenne Ace of Angels) on eteläkorealainen tyttöbändi. Yhtye debytoi 9. elokuuta 2012 FNC Entertainment levymerkillä.
Historia.
Yhtyeen debyytti oli 9. elokuuta 2012 kappaleella "Elvis", joka oli mukana ensimmäisellä singlellä "Angels’ Story".
Alkuperäisestä kahdeksan hengen ryhmästä ovat lähteneet Youkyung vuonna 2016 ja Choa vuonna 2017. Mina lähti yhtyeestä vuonna 2019 ja Jimin vuonna 2020. Yunan sopimus FNC Entertainmentin kanssa päättyi vuonna 2021.
Jäsenet.
Yhtyeellä on eri ryhmiä, jotka koostuvat eri jäsenistä:
Palkinnot.
Yhtye on voittanut "Inkigayo"-musiikkiohjelman singlellään "Miniskirt".
Yhtye on voittanut Asia Artist Awards -palkinnon vuonna 2016 "Best Celebrity Award (Singer)" naisartistien kategoriassa.
Valtteri Viitakoski

Valtteri Viitakoski (s. 30. huhtikuuta 1996 Cornwall, Ontario, Kanada) on kanadansuomalainen salibandyn pelaaja. Hän pelaa Nokian KrP:n riveissä ja on edustanut Kanadaa alle 19-vuotiaiden MM-kilpailuissa sekä vuosina 2016, 2018 ja 2021 miesten MM-kilpailuissa.
Valtterin isä on entinen maajoukkuetason jääkiekkoilja Vesa Viitakoski. Valtteri syntyi isänsä pelatessa Calgary Flamesin farmijoukkue Cornwall Acesin riveissä ja hänellä on näin ollen sekä Suomen että Kanadan kansalaisuus.
Valtteri pelasi jääkiekkoa kevääseen 2017 asti Ilveksen junioreissa ja kolmen ottelun verran suomisarjaa KOOVEEssa. Jääkiekkoharrastus jäi kuitenkin syrjään Viitakosken saatua kutsun Kanadan salibandymaajoukkueelta alle 19-vuotiaiden MM-kisoihin. Kanadan salibandymaajoukkue on IFF:n rankingissa sijalla 12 joten Suomen salibandyliigassa pelaava pelaaja on heille arvokas vahvistus.
From Genesis to Revelation

From Genesis to Revelation on progressiivista rockia esittäneen Genesiksen ensimmäinen studioalbumi.
Kappaleet.
Kaikki kappaleet kirjoittaneet Tony Banks, Peter Gabriel, Anthony Phillips ja Mike Rutherford.
Papuan territorio

Papuan territorio () käsitti kaakkoisen neljänneksen Uuden-Guinean saaresta vuosina 1883–1975. Vuonna 1883 Queensland liitti alueen brittiläiseen imperiumiin. Britannia kieltäytyi hyväksymästä liittämistä, mutta vuonna 1884 territoriosta tuli Britannian protektoraatti, jota kutsuttiin tuolloin "Brittiläiseksi Uudeksi-Guineaksi". Ei ole varmaa tietoa tarkasta päivämäärästä, jolloin Britannia liitti koko alueen imperiumiinsa, mutta Papua Act 1905:n mukaan se tapahtui suunnilleen 4. syyskuuta 1888. 18. marraskuuta 1902 territorio siirrettiin Britannian Commonwealth realmin Australian vallan alle.
Vuonna 1949 Papuan territorio ja Uuden-Guinean territorio yhdistettiin hallinnolliseksi unioniksi Papuan ja Uuden-Guinean territorioksi. Unioni nimettiin uudelleen Papua-Uudeksi-Guineaksi vuonna 1971.
Kefradiini

Kefradiini (C16H19SN3O4) on puolisynteettinen niin kutsutun ensimmäisen sukupolven kefalosporiineihin kuuluva orgaaninen yhdiste. Yhdistettä voidaan käyttää lääketieteessä antibioottina hoidettaessa bakteeri-infektioita, joskin nykyisin sen käyttö on harvinaista.
Ominaisuudet ja käyttö.
Kefradiini on huoneenlämpötilassa väritöntä kiteistä ainetta. Yhdiste liukenee hyvin veteen ja hieman etanoliin ja asetoniin. Poolittomiin orgaanisiin liuottimiin kefradiini ei liukene. Kefradiinin antibioottinen vaikutusmekanismi on sama kuin muillakin kefalosporiineilla eli se estää bakteerien soluseinämän synteesiä. Vaikutuskirjoltaan se on samankaltainen kefaleksiinin kanssa. Kefaleksiinista poiketen kefadriinia voidaan annostella tablettien lisäksi myös ruiskeena lihakseen tai suoneen. Kefadriiniä voidaan käyttää kefaleksiinin tavoin muun muassa virtsatietulehduksen, korvatulehduksen, hengitysteiden infektioiden ja ihotulehdusten hoitoon. Haittavaikutukset ovat samankaltaisia muiden kefalosporiinien kanssa ja lisäksi eräillä potilailla on esiintynyt riskiä emättimen hiivasienitulehdukseen. Kefadriini tuli markkinoille vuonna 1972. Sittemmin uudemmat kefalosporiinit ovat korvanneet sen ja kefadriinin käyttö on enää vähäistä.
Blumhouse Productions

Blumhouse Productions on yhdysvaltalainen elokuvien ja televisio-ohjelmien tuotantoyhtiö. Yhtiön perusti Jason Blum vuonna 2000. Yhtiö tunnetaan pääasiassa alhaisen budjetin kauhuelokuvien tuottajana, kuten elokuvista "Paranormal Activity", "Sinister" ja "Riivattu". Blumhouse on myös tuottanut draamaelokuvia, kuten "Whiplash" ja "BlacKkKlansman", jotka molemmat ovat olleet ehdolla parhaan elokuvan Oscar-palkinnon saajaksi.
Blumhouse Productionsilla on yhteistyösopimus tuotantoyhtiö Universal Picturesin kanssa.
Viestinnän johtaminen

Viestinnän johtaminen () (aikaisemmin yhteisöviestintä) on yksi Jyväskylän yliopiston kauppakorkeakoulun opintosuunnista (ent. pääaine), joka paneutuu muun muassa organisaatioiden sidosryhmäsuhteisiin, maineenhallintaan, kriisiviestintään ja digitaalisiin viestintästrategioihin. 
Mitä viestinnän johtaminen on.
Viestinnän johtamisen tehtävä on edistää organisaation toimintaa ja sen jatkuvuutta sidosryhmäsuhteiden rakentamisen sekä organisaation hyvän maineen vaalimisen kautta. Viestinnän tutkimus näkee organisaatiot osana yhteiskuntaa, missä organisaatio pystyy menestymään vain ottamalla huomioon sen ympärillä olevat sidosryhmät sekä heidän tarpeensa ja odotuksensa. Koska teknologia mahdollistaa viestinnän suoraan yleisöille ja yleisöjen välillä esimerkiksi sosiaalisen median kautta, viestinnän johtamisessa ollaan siirtymässä teema-areena ajatteluun. Tässä ajattelussa yksisuuntaista tiedottamista tekevät organisaatiot, yhteisöt ja brändit nähdään vain yhtenä äänenä dynaamisessa julkisessa keskustelussa (). Viestinnän johtaminen sisältää sekä organisaation sisäisen työyhteisöviestinnän, että ulkoisten sidosryhmäsuhteiden hoitamisen esimerkiksi päättäjiin, mediaan ja vaikuttajiin. 
Opetus ja tutkimus.
Viestinnän johtamisen opetus ja tutkimus painottuvat dynaamisiin sidostyhmäsuhteisiin ja aineettomaan pääoman hyödyntäminen erityisesti digitaalisessa toimintaympäristössä. Viestintä liittyy vahvasti muihin tieteen alueisiin, kuten markkinointiin, johtamiseen, joukkoviestintään, informaatiotieteisiin, tietotekniikkaan sekä psykologiaan ja sosiologiaan. 
Viestinnän johtaminen sijoittuu Jyväskylän Yliopiston kauppakorkeakoulun Digital Marketing &amp; Communication -tutkimusryhmään. Viestinnän johtamisen oppiaineessa johdetaan parhaillaan isoa TEKES-rahoitteista tutkimusprojektia sisältömarkkinoinnin logiikasta .
Koulutuksen tarjoamat uramahdollisuudet.
Viestinnän johtamisen opinnot valmentavat opiskelijoita toimimaan viestinnän ammattilaisina yrityksissä, julkisella sektorilla, järjestöissä, tutkimusyhteisöissä, viestintätoimistoissa tai itsenäisinä konsultteina . Kauppalehden vertailun mukaan vuonna 2017 viestintäala oli neljänneksi kannattavin yritysala Suomessa. 
Työtehtävinä tämä tarkoittaa tiedottajan tehtävien hoitamista, viestinnän strategista suunnittelua, johdon konsultointia ja asiantuntijatehtäviä esimerkiksi mediasuhteiden hallinnassa, sisältöjen luomisessa, tutkimuksessa, konsultoinnissa ja viestinnän ohjeistamisessa . Ammattinimikkeitä ovat muun muassa viestintäpäällikkö, viestintäkonsultti, sisältöstrategi, viestintäjohtaja, viestinnän suunnittelija, tiedottaja ja viestinnän asiantuntija.
Uuden Musiikin Kilpailu 2018

Uuden Musiikin Kilpailu 2018 (UMK 2018) järjestettiin 3. maaliskuuta 2018. Kilpailu oli järjestyksessään seitsemäs "Uuden Musiikin Kilpailu". Poikkeuksena aiempiin vuosiin kilpailu käytiin ainoastaan yhden artistin kilpailuna, jossa kilpaili kolme Saara Aallolle tehtyä kappaletta. Voittajaksi äänestettiin kappale "Monsters".
Formaatti.
Yleisradio järjesti avoimen haun kappaleista syyskuussa 2017, sekä heti edellisvuoden kilpailun jälkeen viikon kestäneen haun, jossa pystyi ilmoittautumaan pelkkänä artistina tai pelkällä kappaleella.
Yle kuitenkin ilmoitti 7. marraskuuta, että se on valinnut Suomen edustajaksi Saara Aallon.
"Uuden Musiikin Kilpailu" 2018 järjestettiin 3. maaliskuuta 2018 Espoo Metro Areenalla, jossa kolmesta kappaleesta valittiin yleisöäänestyksen ja kansainvälisten raatien yhteistuloksella Suomen edustuskappale vuoden 2018 Eurovision laulukilpailuun. Kansainväliset raadit olivat vuonna 2018 Portugali, Islanti, Iso-Britannia, Italia, Sveitsi, Norja, Ranska ja Viro.
Kritiikki.
Yleisradion tapa nostaa Saara Aalto Suomen vuoden 2018 euroviisuedustajaksi sai vastaansa kritiikkiä. Yle perusteli Saara Aallon yksimielistä valintaa sillä, että muita sopivia ehdokkaita ei löytynyt ja että yleisö toivoi tunnettua artistia edustajaksi. Muun muassa musiikintekijöiden etujärjestön Suomen musiikintekijät ry:n mukaan Yle muutti "Uuden Musiikin Kilpailun" sääntöjä kesken kilpailun ja valitsi Saara Aallon euroviisuedustajaksi ilman kunnollista kilpailutusta.
Kilpailun kulku.
Finaali 3. maaliskuuta 2018.
Finaalia seurasi keskimäärin 730 000 televisionkatsojaa.
Fabianinkadun helikopterionnettomuus

Fabianinkadun helikopterionnettomuus oli 6. kesäkuuta 1965 Helsingissä tapahtunut lento-onnettomuus, jossa Agusta-Bell 47J Ranger -helikopteri putosi Fabianinkatu 38:n kohdalle ja tuhoutui. Onnettomuudessa kuoli helikopterin lentäjä ja kaksi matkustajaa. Kolmas matkustaja loukkaantui.
Helikopteri lähti kuvauslennolle Malmilta ja kävi välillä Kaivopuistossa, kunnes sen pyrstöroottori hajosi kesken lennon Kaisaniemen yläpuolella. Kopteri putosi Fabianinkatu 38:n katolle (Metsätaloa vastapäätä) ja pyörähti sieltä räystään yli kadulle. Alueella oli jonkin verran iltapäiväliikennettä (oli helluntai), mutta kadulla kulkeneista kukaan ei loukkaantunut. Onnettomuuden tutkinnassa todettiin, että pyrstöroottorin lapaan oli tullut väsymismurtuma, jonka seurauksena lapa rikkoutui.
Fabianinkadun onnettomuus oli Suomen ensimmäinen helikopterionnettomuus, jossa kuoli ihmisiä.
Pseudomonas syringae

Pseudomonas syringae on gramnegatiivinen, siimallinen ja värekarvallinen sauvabakteeri, jolla on kyky sairastuttaa puita ja muita kasveja. Bakteeri on sukua ihmisille yleisesti infektioita aiheuttavalle "Pseudomonas aeruginosa" -bakteerille, mutta ei ole ihmispatogeeni, eli ei tartu ihmiseen. "P. syringae" -lajikompleksi jaetaan yli 60 patotyyppiin infektoitavan kasvilajin mukaan, ja eri kantojen virulenssimekanismit voivat vaihdella. Yhteistä virulenssimenetelmille ovat kuitenkin isännän immuniteetin tukahduttaminen ja oman vesipitoisen apoplastin muodostaminen kasvin fylosfääriin, jossa bakteeri alkaa lisääntyä. Apoplastin avulla patogeeni siirtyy epifyyttisestä vaiheesta (kasvin pinnalla kasvavasta) endofyyttiseen vaiheeseen (kasvikudoksen sisällä kasvava), jolloin bakteeri infektoi kasvin. Tautia aiheuttavien isolaattien lisäksi tunnetaan myös yleisesti lajin ei-patogeenisia muotoja. Kasvien lisäksi lajia tavataan myös muualla ympäristössä, kuten vedessä. "P. syringae" on yleisesti käytössä oleva malliorganismi erilaisissa kasvipatogeeneja käsittelevissä tutkimuksissa. 
"Pseudomonas syringae" on aiheuttanut tuhoa erilaisilla viljelyskasveilla. Muun muassa päärynätarhoilla, joissa se muiden harmaahomeiden ja sinihomeiden ohella aikaansaa sadon pilaantumista. Omat bakteerin geneettiset muotonsa pilaavat esimerkiksi tomaatteja, papuja ja muita viljelykasveja. Esimerkiksi viime aikoina "Pseudomonas syringae pv. actinidiae" on aiheuttanut tuhoja epidemoiden muodossa kiiviviljelmillä Uudessa-Seelannissa . Bakteeri voi kolonisoida monia kasvin eri osia, kuten lehtiä, siemeniä, kuorta tai hedelmiä. 
"Pseudomonas syringae"n muoto "pv. aesculi" on erikoistunut hevoskastanjaan, jonka se sairastuttaa esimerkiksi puistoissa halkeamien ja haavojen kautta. Sairastuneen puun pintaan muodostuu ruskeita laikkuja. Infektoituneita puita ei voi parantaa esimerkiksi antibiootein, vaan ne on kaadettava tartunnan leviämisen estämiseksi. Tautia on tavattu ainakin Britanniassa, Norjassa ja Suomessa.
"Pseudomonas syringae" "pv. coronafaciens" aiheuttaa heinäkasveilla kauran kehälaikkua, joka muistuttaa ilmenemismuodoltaan "Drechslera avenae" -sienen aiheuttamaa kauranlehtilaikkua. Kehälaikku tavattiin Suomessa ensi kerran vuonna 2007 kauralta eikä sitä pidetä erityisen vaarallisena. Otollinen tilanne kehälaikulle on viileä ja kostea kesä. Muun muassa kirvat voivat levittää kehälaikkua.
Salmin ortodoksinen kirkko

Salmin ortodoksinen kirkko eli Pyhän Nikolauksen kirkko on raunioitunut ortodoksinen kirkko Salmissa Karjalan tasavallassa Venäjällä. Ennen alueen luovuttamista Neuvostoliitolle kirkko sijaitsi Viipurin läänin Salmin kunnassa. Kirkon rakennutti kreivitär Anna Orlova vuonna 1825, ja se vaurioitui pahoin talvi- ja jatkosodan aikana. Carl Ludvig Engelin epäillään olevan kirkon arkkitehti.
Kirkon kunnostus on alkamassa, ja sille on jo järjestynyt rahoitustakin vuonna 2017. Vapaaehtoiset ovat siivonneet kirkkoa. Edellisen kerran korjausta yritettiin 1990-luvulla, mutta työ pysähtyi kirkoneteiseen. Kirkon ulkopuolella on rikotut hautakivet, jotka ovat merkanneet kauppias Wasili Hosainoffin ja hänen vaimonsa Marfa Hosainoffin hautaa.
Göta Tingvald-Hannikainen

Göta Zuleima Tingvald-Hannikainen (o.s. Tingvald; 23. syyskuuta 1896 Vaasa – 12. helmikuuta 1982 Helsinki) oli suomalainen lääkäri, joka tunnetaan ylioppilaiden keuhkotarkastusten alulle panijana ja muun muassa Ylioppilaiden terveydenhoitosäätiön lääkärinä. 
Tingvald-Hannikaisen vanhemmat olivat Juho Tingvald ja Hulda Vilhelmina Olin ja puoliso vuodesta 1937 professori, säveltäjä Ilmari Hannikainen. Hän tuli ylioppilaaksi 1915 ja valmistui lääketieteen lisensiaatiksi 1925. Lääketieteen ja kirurgian tohtoriksi hän väitteli 1939, erikoistuttuaan keuhkosairauksiin 1930 ja sisätauteihin 1936. Tingvald-Hannikainen toimi sisätautien ja keuhkosairauksien lääkärinä useissa eri sairaaloissa ja parantoloissa. Ylioppilaiden terveydenhoitotoimiston ylilääkäri hän oli 1946–1949 ja sitä ennen ylioppilaiden tuberkuloosilääkäri vuodesta 1931. Helsingin tuberkuloositoimiston ylikääkärinä hän työskenteli 1944–1954 ja sitten Lapin tuberkuloosipiirin johtajana ja Muurolan parantolan ylilääkärinä 1954–1960. Tingvald-Hannikainen oli Helsingin yliopiston tuberkuloosiopin dosentti 1947–1959.
Tingvald-Hannikainen teki vuonna 1931 aloitteen opiskelijoiden ennakoivista tuberkuloositarkastuksista, jotka aloitettiin hänen johdollaan seuraavana vuonna.
Jani Kaulo

Jani Kaulo (s. 1978) on suomalainen tavaramerkkijuristi ja lakitoimisto Kaulo &amp; Partners Oy:n perustaja. Kaulo on Suomen Patenttiasiamiesyhdistyksen täysivaltainen jäsen
Yösammakot

Yösammakot ("Phrynomantis") on ahdassuusammakoiden heimoon kuuluva sammakkosuku. Se on alaheimonsa Phrynomerinae ainoa suku. Yösammakot ovat kotoperäisiä Saharan eteläpuolisessa Afrikassa.
Lajit.
Sukuun kuuluu viisi lajia:
Forza Motorsport 7

Forza Motorsport 7 on Turn 10 Studiosin kehittämä ajopeli, joka on seitsemäs osa "Forza Motorsport" -pelisarjassa. Microsoft Studios julkaisi pelin Xbox Onelle lokakuussa 2017.
Pelaaminen.
"Forza Motorsport 7" on ajopeli, jossa on yli 700 autoa – mukaan lukien uudet Horizon Edition autot, joista suurin osa on tuotu "Forza Horizon 3:sta". Pelissä on yli 200 mahdollista kokoonpanoa kilpailla 32 eri paikassa, mukaan lukien kaikki radat "Forza Motorsport 6:sta". Yksi uusista piireistä on kuvitteellinen kadunpiiri Dubaissa. Pelissä on useita ratoja, jotka palaavat "Forza Motorsport 4:stä", mukaan lukien Maple Valley Raceway, Mugello Circuit ja Suzuka Circuit. Pelin kaksi uutta ominaisuutta ovat dynaaminen sää (aiemmin vain pelisarjan "Horizon"-nimikkeissä) ja muokattavat ajajien ulkoasut.
Kehitys.
"Forza Motorsport 7":n kehitti 
Turn 10 Studios Xbox One X -konsolin rinnalle, Turn 10 tarjoaa Xboxin laitteistotiimille tästä palautetta. Tammikuun puolivälissä 2017 Xbox-laitteistotyöryhmä toimitti Turn 10:lle prototyypin Xbox One X -järjestelmästä. Turn 10 sai "ForzaTech"-demonsa käyntiin konsolissa kahden päivän kuluessa sen vastaanottamisesta. Peli toimii 4K:n tarkkuudella, tai 60 FPS, jos laatu on 1080p, mikäli käytössä on Xbox One X.
Peli ei sisällä Toyotan maantieajoneuvoja lisensointiasioista johtuvista syistä. Tarjolla ovat vain yhtiön valitsemat ralli -ja muokatut ajoneuvot (NASCAR lukeutuu tähän). The Arctic Trucks Hilux, T100 SR5 TrophyTruck, Subaru BRZ ja Land Cruiser Arctic Trucks esiteltiin myöhemmin ladattavana lisäsisältönä. Kuitenkin Volkswagen palaa "Horizonin 3:n" poissaolon jälkeen.
Julkaisu.
"Forza Motorsport 7" esiteltiin Microsoftin lehdistötilaisuudessa E3 2017 -näyttelyssä 11. kesäkuuta. Vuoden 2018 Porsche 911 GT2 RS paljastettiin pelin rinnalla osana kuuden vuoden lisenssisopimusta Microsoftin ja autonvalmistaja Porschen välillä. Peli tuli markkinoille samanaikaisesti Windows 10:lle ja Xbox Onelle, ja sen suunniteltiin olevan saatavilla Xbox One X:n julkaisun yhteydessä. OneDrive-musiikkituki ilmoitetaan kuitenkin vasta myöhemmin.
Harriet Silius

Harriet Margareta Silius (s. 25. tammikuuta 1948 Turku) on suomalainen naistutkija ja professori.
Silius opiskeli Åbo Akademissa ja suoritti valtiotieteen maisterin tutkinnon 1971 ja lisensiaatintutkinnon 1986 ja väitteli tohtoriksi vuonna 1992 tutkielmalla "Den kringgärdade kvinnligheten". Hän on tehnyt työuransa Åbo Akademin palveluksessa opintosihteerinä, tutkijana ja assistenttina, ja hänet nimitettiin naistutkimuksen professoriksi vuonna 1997. Hän johti eurooppalaista naistutkimuksen verkostoa (AOIFE) vuosina 1996–1999 ja toimi aikakauskirjan "Nordic Journal of Women’s Studies" päätoimittajana 1996–1999.
Siliuksen puoliso oli kanslianeuvos Roger Broo. Heillä on kolme lasta.
Yhdysvaltain presidentinvaalit 1820

Yhdysvaltain presidentinvaalit 1820 olivat yhdeksännet Yhdysvaltain presidentinvaalit, jotka järjestettiin 1. marraskuuta – 6. joulukuuta 1820. Vaalit olivat kolmannet ja viimeiset, joissa presidentti valittiin käytännössä yksimielisesti. Presidentti James Monroe ja varapresidentti Daniel D. Tompkins valittiin uudelle kaudelle helposti ja he saivat yhtä lukuun ottamatta kaikki valitsijaäänet.
Tulokset.
Yhdysvaltain presidentinvaalit 1820
! colspan="2" rowspan="2" style="text-align:left;" | Presidenttiehdokas
! rowspan="2" colspan="1" style="text-align:left;" | Puolue
! rowspan="2" colspan="1" style="text-align:left;" | Kotiosavaltio
! rowspan="1" colspan="2" style="text-align:left;" | Kansanäänet
! rowspan="2" colspan="1" style="text-align:center;" | Valitsijamiesäänet
! Määrä
Luuseri (elokuva)

Luuseri (tv-esityksessä Kaiken takana on äiti, "Mother") on Albert Brooksin ohjaama yhdysvaltalainen draamakomedia vuodelta 1996. Brooks on tehnyt myös elokuvan käsikirjoituksen yhdessä Monica Johnsonin kanssa ja näyttelee elokuvan pääosaa. Naispääosassa hänen äitiään esittää Debbie Reynolds. Elokuvan tarinassa neuroottinen, kahdesti eronnut tieteiskirjailija muuttaa takaisin äitinsä luo selvittääkseen elämäntilannettaan.
Brooks kysyi äidin rooliin alun perin ex-presidentinrouvaa ja entistä elokuvanäyttelijää Nancy Reagania, mutta tämä kieltäytyi.
Näyttelijät.
Lähde: 
"The New York Timesin" kriitikot valitsivat "Luuserin" vuonna 2004 yhdeksi kaikkien aikojen tuhannesta parhaasta elokuvasta maailmassa.
Jimmy Wong

Jimmy Wong (oik. James Franklin Wong s. 28. maaliskuuta 1987) on yhdysvaltalainen näyttelijä, muusikko ja tubettaja. Hän on näytellyt muun muassa internetsarjassa "Video Game High School". Hän on julkaissut vuonna 2011 musiikkivideon ”Ching Chong: Asians in the library song”. Vuonna 2017 hän ja tubettaja Meghan Camarena ohjasivat videopeliteemaisen ohjelman "Polaris primetime", joka on luotu osaksi Disneyn ”D/XP” -ohjelmointiosastoa Disney XD:llä. Wongin kotikaupunki on Seattle. Hänen isoveljensä on Freddie Wong.
Wong näyttelee vuonna 2020 ensi-iltansa saaneessa "Mulanissa".
Uuden-Guinean territorio

Uuden-Guinean territorio () oli Uuden-Guinean saaren koillisosan käsittänyt alue, joka vuosina 1920–1975 oli Australian hallinnassa alkujaan Kansainliiton mandaattialueena, toisen maailmansodan jälkeen Yhdistyneiden kansakuntien huoltohallintoalueena. Vuonna 1949 Uuden-Guinean territorio ja Papuan territorio yhdistettiin hallinnollisena unionina nimeltä Papuan ja Uuden-Guinean territorio. Unioni uudelleennimettiin Papua-Uudeksi-Guineaksi vuonna 1971.
O mio babbino caro

O mio babbino caro on sopraanoaaria Giacomo Puccinin vuoden 1918 oopperasta "Gianni Schicchi", jossa sen laulaa Lauretta. 
Aaria esitettiin ensimmäisen kerran "Gianni Schicchin" ensiesityksessä Metropolitan-oopperassa New Yorkissa 14. joulukuuta 1918 englantilaisen sopraanolaulajan Florence Eastonin laulamana.
Aariassa Lauretta uskoutuu isälleen rakkaudestaan komeaan nuorukaiseen ja uhkaa hypätä sillalta Arno-jokeen, jos isä ei hyväksy hänen suhdettaan.
Aaria soi elokuvan "Hotelli Firenzessä" (1985) alkutekstien aikana Kiri Te Kanawan laulamana, säestäjänä Lontoon filharmoninen orkesteri kapellimestari John Pritchardin johdolla. Aivan elokuvan lopussa melodia kuullaan instrumentaaliversiona nuorenparin lopulta saatua toisensa ja suudellessa.
Betšuanamaa

 
Betšuanamaa, virallisesti Betšuanamaan protektoraatti (), oli brittiläiseen imperiumiin kuulunut protektoraatti, jonka Ison-Britannian ja Irlannin yhdistynyt kuningaskunta perusti 31. maaliskuuta 1885 eteläiseen Afrikkaan. Protektoraatista tuli Botswanan tasavalta 30. syyskuuta 1966.
Roy Jacobsen

Roy Jacobsen (26. joulukuuta 1954 Oslo, Norja – 18. lokakuuta 2025) oli norjalainen kirjailija.
Jacobsenin esikoisteos "Fangeliv" ilmestyi 1982, ja hän sai siitä Tarjei Vesaasin esikoisteospalkinnon. Menestysteoksesta "Ihmelapset" hän sai Norjan kirjakauppiaiden palkinnon Bokhandlerprisen. Teoksen "Rajat" lähtökohta on toinen maailmansota, ja se liikkuu niin Belgiassa kuin Stalingradissakin. Hän pohtii siinä sodan jälkivaikutuksia.
Jacobsen kuuluu siihen vuoden 1980 tienoilla aloittaneeseen realististen kirjailijoiden joukkoon, jotka ottivat etäisyyttä 1970-luvun poliittiseen sosiaalirealismiin. Oppimestareikseen hän on maininnut kirjailijat Knut Hamsun, Aksel Sandemose, Fjodor Dostojevski, Joseph Conrad ja Graham Greene. Hän ilmentää kirjoissaan psykologista tarkkanäköisyyttä ja kykyä eläytyä erilaisiin ihmistyyppeihin.
Oslolaissyntyinen Jacobsen asui myöhemmin kahdeksan vuotta Pohjois-Norjassa ja hän asui myös ulkomailla. Hän kokeili eri ammatteja, ja vasta 25-vuotiaana hän suuntautui kirjailijaksi.
Džibbalin kieli

Džibbalin kieli on seemiläinen kieli, jota puhutaan Omanille kuuluvan Dhofarin alueella. Kielellä on noin 25 000 puhujaa.
Džibbalin kieli tunnetaan myös nimillä "šehri", "ehhkili", "ehkli", "šhawri", "šxawri", "šheri" ja "qarawi". Kieltä puhutaan Omanin Dhofarin alueen vuoristossa, alueen rannikon asutuskeskuksissa Raysutissa, Salalassa, Mirbatissa ja Sidhissä, sekä Kuria Muria -saarilla, joiden asukkaat puhuvat omaa murrettaan. Vuoden 1993 väestönlaskennan mukaan kielellä oli 25 000 puhujaa. Kielen puhujat kuuluvat useisiin eri heimoihin ja yhteiskuntaluokkiin. Dhofarin vuoriston džibbalin puhujat ovat puolipaimentolaisia ja he kasvattavat esimerkiksi kameleita ja karjaa, sekä keräävät olibaanihartsia. Rannikolla harjoitetaan useita eri elinkeinoja.
Džibbali voidaan jakaa keski-, itä- ja länsimurteisiin. Kieli on sukua muille nykyeteläarabialaisille kielille, mutta niiden puhujat eivät ymmärrä toisiaan. Toisilleen puhuessaan kielten puhujat käyttävätkin arabiaa.
Garden by Olo

Garden by Olo on Helsingin Kruununhaassa sijaitseva à la carte -ravintola. Se perustettiin ravintola Olon naapuriin maaliskuussa 2017, ja sitä on kutsuttu myös Olon ”takataskuksi”. Ravintola sijaitsee sisätilaan rakennetulla sisäpihalla Lampan talossa. Lasikatettu sisäpiha on puutarhamainen. Gardenista kuulee käytettävän myös entistä nimeä Olo Garden &amp; Bar.
Suomessa Garden on sarjassaan ensimmäinen Michelin-tähtiravintolan ”takatasku”. Ruotsissa Michelin-tähtiravintoloiden "bakficka" on tunnettu ilmiö. Jo lähes konseptiksi muodostuneen "bakfickan" on tarkoitus tarjota Michelin laatuista palvelua ja ruokaa rennommassa miljöössä. Ravintola on helpommin lähestyttävissä, hinnat ovat huokeammat ja pöydän saaminen on helpompaa.
Annika Laine-Kronberg

Annika Laine-Kronberg (ent. Tidström, s. 24. heinäkuuta 1975 Parainen), on Åbo Akademin professori. Hän väitteli kauppatieteiden tohtoriksi Hanken Svenska handelshögskolanista vuonna 2006.
Laine-Kronberg toimi aiemmin Vaasan yliopistossa yrittäjyyden professorina, lehtorina, tutkijatohtorina ja yliopistotutkijana. Hän on toiminut myös Vaasan yliopiston johtamisen kandidaattiohjelman koulutusohjelmavastaavana. Hän on saanut Suomen Ekonomien opetuspalkinnon vuonna 2011. 
Laine-Kronberg on tutkinut etenkin yritysten samanaikaista kilpailua ja yhteistyötä yritysverkostoissa, yritysverkostojen jännitteitä sekä strategian käytänteitä.
Sukkinaldehydi

Sukkinaldehydi eli butaanidiaali (C4H6O2) on alifaattisiin dialdehydeihin kuuluva orgaaninen yhdiste. Yhdistettä voidaan käyttää lähtöaineena orgaanisen kemian synteeseissä ja desinfioivana aineena.
Ominaisuudet.
Huoneenlämpötilassa sukkinaldehydi on väritöntä nestettä ja sillä on makeahko ja pistävä haju. Yhdiste liukenee veteen ja useisiin orgaanisiin liuottimiin. Muiden dialdehydien tavoin sukkinaldehydi on hyvin reaktiivista ja polymeroituu itsestään tai pienen vesimäärän vaikutuksesta lasimaiseksi massaksi. Vesiliuoksessa yhdiste esiintyy pääasiassa syklisenä hemiasetaalinaan. Sukkinaldehydi voidaan hapettaa meripihkahapoksi.
Valmistus ja käyttö.
Sukkinaldehydiä voidaan valmistaa klooraamalla tetrahydrofuraania ja hydrolysoimalla muodostuva tuote, hydrolysoimalla akroleiinin asetaalien hydroformyloinneissa muodostuvia tuotteita tai pelkistämällä sukkinoyylidikloridia. Sukkinaldehydiä voidaan käyttää desinfioivana aineena, biologiassa fiksatiivina, hartseja ristiinlinkittävänä reagenssina sekä heterosyklisten yhdisteiden valmistamiseen. Monissa käyttökohteissa sukkinaldehydi on korvattu glutaarialdehydillä.
Ladislaus Rona

Ladislaus Rona (myös muodossa Laszlo Rona; 20. toukokuuta 1913 Budapest – 20. toukokuuta 2007 Marbella) oli unkarilainen jääkiekkoilija ja ensimmäinen SM-sarjassa pelannut ulkomaalainen.
Rona pelasi helsinkiläisen KIF:n joukkueessa seitsemän ottelua kaudella 1940–1941. Pelaamissaan otteluissa Rona teki kolme maalia ja antoi kaksi maaliin johtanutta syöttöä. KIF voitti kyseisellä kaudella Suomen-mestaruuden, joten Ronasta tuli myös ensimmäinen SM-kultaa voittanut ulkomaalainen.
Rona edusti Unkaria kaikkiaan 12 maaottelussa, mukaan lukien vuoden 1936 olympialaiset Garmisch-Partenkirchenissä. Ennen Suomeen-tuloaan Rona pelasi Unkarin pääsarjassa BKE Budapestin riveissä. Vuonna 1939 Rona joutui juutalaisena pakenemaan Unkarista Sveitsiin, jossa hän pelasi 1939–1940 EHC Arosan riveissä. Kaudella 1941–1942 Rona pelasi Tukholmassa Karlbergs BK:n riveissä. Vuonna 1942 hän voitti myös Ruotsin-mestaruuden tenniksessä.
Urheilu-uransa jälkeen Rona asettui asumaan Málagaan Espanjaan.
Darren Collison

Darren Collison (s. 23. elokuuta 1987 Rancho Cucamonga, Kalifornia) on yhdysvaltalainen kilpauransa päättänyt koripalloilija, pelipaikaltaan pelintekijä. Collison varattiin NBA:han Kalifornian yliopistosta 21. pelaajana vuoden . NBA:ssa hän edusti New Orleans Hornetsia kaudella 2009–2010, Indiana Pacersia kausilla 2010–2012, Dallas Mavericksia kaudella 2012–2013, Los Angeles Clippersia kaudella 2013–2014, Sacramento Kingsia kausilla 2014–2017 ja Indiana Pacersia uudelleen kausilla 2017–2019..
Kesäkuussa 2019 Collison ilmoitti päättävänsä kilpauransa. Eräs motiivi uran päättämiselle oli uskonnon tehokkaampi harjoittaminen: Collison on Jehovan todistaja.
Collison pelasi NBA:ssa 708 runkosarjaottelua ja 40 pudotuspeliä. Runkosarjassa hän teki ottelua kohden 12,5 pistettä ja parhaalla kaudellaan 2014–2015 Sacramento Kingsin joukkueessa 16,1 pistettä. Helmikuussa 2010 hän teki parhaana yhden ottelun pistelukemanaan 35 pistettä Hornetsin ottelussa Dallas Mavericksia vastaan. Hän antoi 5,0 koriinjohtanutta syöttöä ottelua kohden, ja parhaana kautena lukema oli 6,0. Hän otti 2,7 levypalloa ottelua kohden parhaan kausilukeman oltua 3,0. Pudotuspeleissä Collisonin urakeskiarvot olivat 9,5 pistettä, 3,3 syöttöä ja 2,2 levypalloa, ja vastaavat parhaat kausikeskiarvot 12,0 pistettä, 4,7 syöttöä ja 3,0 levypalloa.
Collisonin vanhemmat kilpailivat yleisurheilussa. Hänen äitinsä June, omaa sukua Griffith, sijoittui Guyanan edustajana 400 metrin juoksussa hopealle Pan-Amerikan kisoissa 1979 ja pituushypyssä pronssille Kansainyhteisön kisoissa 1978 sekä edusti kotimaataan Los Angelesin olympialaisissa 1984. Hänen isänsä Dennis edusti Guyanaa 200 metrin juoksussa Pan-Amerikan kisoissa ja juoksi ennätyksikseen 100 metrillä 10,1 s ja 200 metrillä 20,3 s..
Herra ja rouva Bridge

Herra ja rouva Bridge ("Mr. &amp; Mrs. Bridge") on James Ivoryn ohjaama yhdysvaltalainen elokuva vuodelta 1990. Sen on käsikirjoittanut Ruth Prawer Jhabvala, ja tarinan pohjana ovat Evan S. Connellin kaksi romaania "Mrs. Bridge" ja "Mr. Bridge". Tarina kuvaa perinteistä porvarillista avioliittoa 1930- ja 1940-luvun taitteessa. Pääosia näyttelevät Paul Newman ja Joanne Woodward, jotka olivat aviopari myös todellisessa elämässä.
Vastaanotto.
Joanne Woodward sai roolistaan muun muassa Oscar- ja Golden Globe -ehdokkuuden.
"Helsingin Sanomien" Helena Ylänen ei lukenut elokuvaa James Ivoryn parhaimpiin kuuluvana yläluokan kuvauksena. Hän piti tarinan kuvaamaa avioliittoa pikemminkin tyypillisenä kuin kiinnostavana ja käsikirjoitusta rakenteeltaan heikkona, mutta kehui hyvää ajankuvaa puvustuksineen ja lavastuksineen.
"The New York Timesin" kriitikot valitsivat "Herra ja rouva Bridgen" vuonna 2004 yhdeksi kaikkien aikojen tuhannesta parhaasta elokuvasta maailmassa.
Laura Pirovano

Laura Pirovano (s. 20. marraskuuta 1997 Trento) on italialainen alppihiihtäjä, joka edustaa GS Fiamme Gialle -seuraa.
Euroopan nuorten talviolympiafestivaaleilla 2015 Pirovano saavutti hopeaa suurpujottelussa. Nuorten MM-kilpailuissa Åressa 2017 hän voitti kultaa suurpujottelussa. Cortina d’Ampezzon MM-kilpailuissa 2021 hän oli syöksylaskussa kahdestoista ja Courchevelin / Méribelin MM-kilpailuissa 2023 samassa lajissa neljästoista. Saalbachin MM-kilpailuissa 2025 hän oli syöksylaskussa kolmastoista.
Alppihiihdon maailmancupissa Pirovano kilpaili ensimmäisen kerran Lienzin suurpujottelussa joulukuussa 2015. Ensimmäiset maailmancupin pisteensä hän saavutti Aspenin suurpujottelussa maaliskuussa 2017 oltuaan 23:s. Parhaimmillaan hän on ollut 19:s Söldenin suurpujottelussa lokakuussa 2017.
Mirjam Mustonen

Aura Mirjam Mustonen (o.s. Suurkari, ent. Elovaara, 4. maaliskuuta 1915 Huittinen – 4. toukokuuta 2014 Helsinki) oli suomalainen sairaanhoitaja, sairaanhoidon opettaja ja opetusneuvos. Hän vastasi Satakunnan sairaanhoitajakoulutuksesta ja toimi Porin sairaanhoitajaopiston, myöhemmin Porin sairaanhoito-oppilaitoksen, opettajana ja myöhemmin rehtorina 26 vuotta, vuodesta 1951 aina eläkkeelle jäämiseensä asti. Mustosen aikana sairaanhoitajien opetusta uudistettiin merkittävästi, ja Porissa aloittivat Suomen ensimmäiset sairaanhoidon miesopiskelijat 1960-luvulla.
Mirjam Mustosen vanhemmat olivat Huittisten kirkkoherra Gustaf Stenros sekä Hilma Emilia (Elli) Stenros, o.s. Lindstedt. Mirjam Mustosen ensimmäinen aviomies, pastori Ensio Elovaara, kaatui jatkosodassa Nuijamaalla vuonna 1941. Hänen toinen aviomiehensä oli rovasti Matti A. Mustonen.
Aysel Məmmədova

Aysel Məmmədova, tunnettu myös artistinimellään AISEL (s. 3. heinäkuuta 1989 Baku, Azerbaidžanin SNT), on azerbaidžanilainen laulaja, lauluntekijä ja pianisti. Məmmədova edusti Azerbaidžania vuoden 2018 Euroviisuissa Lissabonissa. Hänen edustuskappaleensa on nimeltään "X My Heart".
Məmmədova syntyi Bakussa, Azerbaidžanin SNT:ssa vuonna 1989 musikaaliseen perheeseen. Hän kävi Bulbulin musiikkikoulua vuodesta 1995 vuoteen 2006 asti sekä Azerbaidžanin kansallismusiikkiopistoa vuoteen 2010 asti. Hänen musiikityyliä ovat jazz ja soul. Məmmədova on pätevä laulaja, pianisti ja lauluntekijä. Hän on esiintynyt monissa konserteissa ja festivaaleilla kuten Kaspian Jazz &amp; Blues -festivaali (2002), Bakun kansainvälinen Jazzfestivaali (2005 &amp; 2006), MuzEnergon Musiikinimprovisaatio -festivaali (2007), Montreaux'n Jazzfestivaali (2009) sekä Kaukasuksen Jazzfestivaali (2012). Məmmədova on myös Bakun Jazzkeskuksen jäsen.
Anouk Vetter

Anouk Vetter (s. 4. helmikuuta 1993 Ede, Gelderland, Alankomaat) on alankomaalainen seitsenottelija. Hän edustaa bredalaista AV Sprint -seuraa, ja on pituudeltaan 173 cm.
Vetter selviytyi Euroopan nuorten olympiafestivaaleilla 2009 keihäänheiton loppukilpailuun, muttei osallistunut siihen. Hän keskeytti seitsenottelun alle 20-vuotiaiden EM-kilpailuissa 2011, saman ikäluokan MM-kilpailuissa 2012 ja alle 23-vuotiaiden EM-kilpailuissa 2013.
Vetter sijoittui seitsenottelussa seitsemänneksi Zürichin EM-kilpailuissa 2014. Hän oli Prahan EM-hallikilpailuissa 2015 viisiottelussa kahdeksas ja saman vuoden Pekingin MM-kilpailuissa seitsenottelussa kahdestoista. Hän voitti seitsenottelun Euroopan-mestaruuden Amsterdamissa 2016 tehden uuden Alankomaiden ennätyksen 6626 pistettä. Rio de Janeiron olympialaisissa hän sijoittui kymmenenneksi. 
Vetter saavutti seitsenottelussa MM-pronssia Lontoossa 2017 Alankomaiden ennätystuloksella 6636 pistettä. Berliinin EM-kilpailuissa 2018 hän sijoittui viidenneksi. Hän keskeytti 2019 viisiottelun Glasgow'n EM-hallikilpailuissa ja seitsenottelun Dohan MM-kilpailuissa. Tokion olympialaisissa vuonna 2021 Vetter saavutti olympiahopeaa Alankomaiden ennätystuloksella 6689 pistettä. Vuonna 2022 Vetter paransi maansa ennätystä 6693 pisteeseen Götzisissä toukokuussa ja 6867 pisteeseen Eugenen MM-kilpailuissa, jossa hän saavutti hopeaa. Hän keskytti seitsenottelun Münchenin EM-kilpailuissa 2022. Budapestin MM-kilpailuissa 2023 Vetter saavutti pronssia tuloksella 6501.
Fiestar

Fiestar () on eteläkorealainen tyttöbändi, joka on aloittanut vuonna 2012. Yhtyeen debyyttisingle oli "Vista". Ryhmän jäsenet ovat harjoitelleet yhdessä kaksi vuotta ennen debyyttiä. Cheska jätti yhtyeen vuonna 2014, josta lähtien yhtye on ollut viisijäseninen. 
Cao Lu teki debyyttinsä sooloartistina vuonna 2004 kiinalaisessa laulukilpailussa.
Yhtyeen johtaja on Jei.
Yhtyeen hajoamisesta ilmoitettiin 15. toukokuuta 2018.
Filmnet

Filmnet tai FilmNet oli Pohjoismaissa ja Keski-Euroopassa 1980-luvun puolestavälistä 1990-luvun puoleenväliin toiminut maksullinen kaapeli- ja satelliittikanava, jonka ohjelmisto koostui pääosin elokuvista. Se muuttui vuonna 1997 Canal+ -palveluksi. Vuosina 2012–2015 Filmnet oli Ruotsin TV4:n omistaman digitaalisen VOD-videotilauspalvelun nimenä. Molemmat olivat saatavissa myös Suomessa.
Historiaa.
Ruotsalaisen Esselten ja hollantilaisen ATN:n yhteisesti omistama Filmnet aloitti lähetyksensä vuosien 1984–1985 paikkeilla. Se oli Euroopan ensimmäisiä elokuvakanavia, ja sen omistajien joukkoon tulivat myöhemmin suuret Hollywood-studiot Paramount, Universal ja MGM. Ruotsissa kanava aloitti 1985 ja muuttui ympärivuorokautiseksi 1987.
Vuoden 1993 paikkeilla Filmnet toimi Suomessa satelliititse kahden kanavan voimin ja tarjosi elokuvien lisäksi lastenohjelmia (osion nimenä K-TV) ja sekalaista viihdettä. "Helsingin Sanomien" Pertti Avola valitti tuolloin, että ohjelmiston kiinnostavimmat osat, Hollywoodin klassikkoelokuvat, esitettiin arki-iltapäivisin ja aamuyön tunteina, kun taas paremmat katseluajat oli varattu uudemmalle amerikkalaispitoiselle tusinatuotannolle.
Ivar Wallgren

Ivar Wallgren (25. elokuuta 1891 Viipuri – 16. syyskuuta 1964) oli suomalainen lääkäri ja professori. 
Wallgrenin vanhemmat olivat filosofian maisteri, lääketieteen lisensiaatti Ivar Alexander Wallgren ja Alice Agnes Helene Rothe. Hänen puolisonsa vuodesta 1922 oli Anna Synnöve Marita Tammelander. Professori, mikrobiologi Veronica Sundman oli heidän tyttärensä. Wallgren tuli ylioppilaaksi 1909, valmistui lääketieteen lisensiaatiksi 1918 ja väitteli lääketieteen ja kirurgian tohtoriksi 1923 aiheesta "Über die Veränderungen des Verdauungskanals bei der perniziösen Anämie". Hän työskenteli ensin sekä Helsingin yliopistossa että useassa eri sairaalassa, patologisen anatomian dosentti hänestä tuli 1930. Wallgren toimi Helsingin yliopiston ruotsinkielisenä patologisen anatomian professorina vuodesta 1948, jolloin virka perustettiin, vuoteen 1958.
Gamay

Gamay on viinirypälelajike. Siitä on 31 eri muunnosta, joista useimmat ovat peräisin Ranskasta, muutama myös Sveitsistä. Yleisin Gamay lienee "Gamay Noir", joka on "Pinot"- ja "Heunisch Weiss" -rypäleiden tumma risteymä. Gamay Noiria viljellään kaikkialla viinimaailmassa yhteensä noin 150 eri nimellä.
Viljely ja viinit.
Ranskassa Gamay-rypälettä käytetään erityisesti Beaujolais-viinin valmistukseen. 
Italiassa Gamaytä viljellään Umbrian, Toscanan ja Aostanlaakson alueilla. Gamay on yksi "Valle d’Aosta / Vallée d’Aoste DOC" -viinin rypäleistä.. 
Sveitsissä Gamay on toiseksi viljellyin rypälelajike, jota viljellään lähinnä Valais’n, Vaud’n ja Geneven kantoneissa.
Heinrich Trettner

Heinrich Trettner (19. syyskuuta 1907 – 18. syyskuuta 2006) oli natsi-Saksan ilmavoimien Luftwaffen kenraaliluutnantti ja myöhemmin Länsi-Saksan asevoimien Bundeswehrin esikuntapäällikkö. Hän jäi eläkkeelle vuonna 1966 ja kuoli vuonna 2006 viimeisenä natsi-Saksan kenraalikuntaan kuuluneena.
Elämäkerta.
Espanjan sisällissodassa.
Espanjan sisällissodassa Trettner toimi saksalaisten Legion Condor -osaston komentajan Hugo Sperrlen adjutanttina ja syyskuuhun 1937 mennessä oli osastossa lentueen komentaja.
Toisessa maailmansodassa.
Toisen maailmansodan alettua Trettner toimi Kurt Studentin operaatiopäällikkönä osana 7. maahanlaskudivisioonaa. Operaatio Huskyn myötä vuonna 1943 muodostettiin 4. maahanlaskudivisioona Perugiassa ja Trettneristä tehtiin sen komentaja. Divisioonan ensimmäinen taistelu oli osanotto hyökkäykseen yhdysvaltalaisia vastaan Anzion sillanpääasemassa tammikuussa 1944. Trettner toimi tehtävässä sodan loppuun asti, kunnes divisioona antautui yhdysvaltalaisille joukoille 26. huhtikuuta 1945 ja hän jäi vangiksi 3. toukokuuta.
Toisen maailmansodan jälkeen.
Trettner vietti kolme vuotta sotavankileirillä Britanniassa toisen maailmansodan päätyttyä ja vapautui vuonna 1948. Hän liittyi Länsi-Saksan asevoimien "Bundeswehrin" palvelukseen vuonna 1956 ja hänestä tehtiin välittömästi logistiikkapäällikkö Supreme Headquarters Allied Powers Europeen. Vuonna 1959 hänet nimitettiin "Bunderwehrin" esikuntapäälliköksi. Hän jäi eläkkeelle vuonna 1966 ollessaan joutumassa sotaoikeuteen erimielisyyksistään virkaatekevän puolustusministerin kanssa.
Trettner oli vuonna 1974 osallisena Sandhurstin kuninkaallisen sotilasakatemian sotapelissä Britanniassa. Sotapelissä selvitettiin operaatio "Seelöwen" onnistumisen mahdollisuutta, jos sitä oltaisiin yritetty syyskuussa 1940.
Trettner kuoli 18. syyskuuta 2006, päivää ennen kuin olisi täyttänyt 99 vuotta. Hän oli kuollessaan viimeinen natsi-Saksan kenraalikuntaan kuulunut henkilö.
Menars

Menars on kunta Ranskassa Loir-et-Cherin departementissa Centre-Val de Loiren alueella. Se sijaitsee Loirejoen rannalla.
Kunnan nähtävyyksiä on Château de Menars, joka tunnetaan Madame de Pompadourin linnana. Hän rakennutti linnaa 1760-luvulla kodikseen mutta kuoli vuonna 1764 tuberkuloosiin 42-vuotiaana eikä ehtinyt nähdä linnan valmistumista. Linna on nykyään yksityisomistuksessa.
Carol Dweck

Carol S. Dweck (s. ) on yhdysvaltalainen Stanfordin yliopiston psykologian professori, joka tunnetaan muun muassa asennoitumisen ja itseään koskevien ajattelumallien (mindset) vaikutuksia oppimiseen selvittäneistä tieteellisistä tutkimuksistaan sekä aihepiiristä kirjoittamiensa tietokirjojen perusteella. 
Hän suoritti alemman korkeakoulututkinnon Columbian yliopistossa vuonna 1967. Hän jatkoi opintojaan Yalen yliopistossa, sai vuosille 1969–1972 rahoituksen kansalliselta tiedesäätiöltä (NSF) ja väitteli vuonna 1972 psykologian tohtoriksi. Vuosina 1972-1989 hän oli ensin Illinoisin yliopiston psykologian apulaisprofessori, sitten varsinainen professori ja vuosina 1989-2004 Columbian yliopiston professori. Vuodesta 2004 hän on toiminut Standfordin yliopiston psykologian professorina.